Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: A jelen határozat indokolása II/2. pontjában már hivatkozott 24/1999. (VI. 30.) AB határozatban az Alkotmánybíróság elvi éllel kiemelte: „[a] háromnapos jogorvoslati
Paragraph Index: 1030

1. A többségi határozatban írt indítványértelmezést túl szûknek tartom, ennek megfelelõen nem tartom elegendõnek a mulasztásban megnyilvánuló alkotmányellenesség megállapítását, hanem e helyett a támadott rendelkezés egészének megsemmisítése mellett látok több érvet. Ennek megfelelõen nem értek egyet a benyújtott alkotmányjogi panasz elutasításával sem. A határozat szerint „az indítványozó az általános jogorvoslati határidõt megállapító szabály egyetlen elemét támadja, nevezetesen azt, hogy a kifogásnak a döntés meghozatalától számított három napon belül kell megérkeznie. Az indítvány tehát nem érinti sem a panasz (a sérelmezett tevékenységen alapuló jogorvoslat) benyújtását, sem pedig a választási eredmény megállapításával kapcsolatos speciális eljárást, hanem csak és kizárólag arra az esetre vonatkozik, amikor a jogorvoslatot elbíráló szerv döntést hoz.” Az Alkotmánybíróság többségi határozata ennek megfelelõen nem vizsgálta a rendelkezés egyéb elemeit, eljárása csupán a Ve. 78. § (1) bekezdésének az indítványozó által támadott szövegrészére, vagyis arra terjedt ki, hogy alkotmányellenesnek minõsül-e az a törvényi feltétel, miszerint a háromnapos határidõ a döntés meghozatalától számít. Álláspontom szerint azonban az indítványozó ennél tágabb körû vizsgálatot kért az Alkotmánybíróságtól. Kifejezetten és közvetlenül ugyan valóban arra utal, hogy az Alkotmánybíróság a Ve. 78. § (1) bekezdésének „... illetõleg döntés meghozatalától számított ...” szövegrésze alkot- 2003/135. szám mányellenességét állapítsa meg, szándéka és írásban is kifejezésre juttatott akarata azonban a Ve. teljes 78. § (1) bekezdése szövegének alkotmányossági vizsgálatát célozta.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes